Recep Tayyip Erdoğan

Recep Tayyip ERDOĞAN  (naskiĝis la  en Istanbulo) estas turka politikisto, kiu servas kiel prezidanto de Turkio, la unua demokratie elektita prezidanto de tiu lando, ekde la 28-a de aŭgusto 2014. Antaŭe li enoficiĝis kiel ĉefministro ekde la . Li estas la 12-a turka prezidento, li sukcedis al Abdullah Gül.

Erdoğan estas gvidanto de politika partio la Adalet ve Kalkınma Partisi (AKP), kiu elpaŝas por "milda islamismo", analogie al la Kristandemokrata Unio de Germanio (CDU). Agado de tiu partio kaŭzis en 2007 amasajn protestojn subtene al tradicia turkia laikeco.

En junio de 2011 venkis la trian fojon la prezidanto Recep Tayyip Erdoğan en la ĝenerala balotado.

Erdoğan kaŭzis internacian indignon en 2016, kiam li komencis proceduron kontraŭ Jan Böhmermann, kiu antaŭe insultis Erdoğan en satira poemo.

Dum sia prezidenteco li ĝuis pli kaj pli la povon kaj estas konsiderita aŭtokrata sultano Erdogan, la ferhomo - en jaro 2018- () Erdogan, la popolinfano iĝis aŭtokrata sultano - en jaro 2023 ().

 Junaĝo 
Erdoğan naskiĝis en istanbula urboparto Beyoğlu en familio de oficisto de ĉeborda limgardistaro. Post lia naskiĝo la familio iris al orienta provinco Rize kaj revenis al la grandurbo nur kiam Erdoğan estis 13-jaraĝa. Kiel adoleskanto Recep vendis limonadon kaj bulkojn en urbaj stratoj. En 1965 li finis bazlernejon kaj en 1973 — religian liceon.

En junaĝo Recep Erdoğan bonu ludis futbalon, estis duonprofesia ludanto de la loka klubo. Lin volis inviti klubo „Fenerbahçe“, sed la patro ne permesis tion. La stadiono, kie ludas lia iama klubo „Kasımpaşa“, portas nun nomon de Recep Erdoğan.

Li laboris en transportaj instancoj ĝis 1980, samtempe partoprenante politikan vivon en Nacisava partio. Post la militista renverso en 1980 ĉiuj politikaj partioj estis malpermesitaj. Kiam lia ĉefo ordonis al li forrazi la lipharojn, li rifuzis — kaj estis eksigita de la urba transporta konsiliohttp://news.bbc.co.uk/hi/russian/news/newsid_2398000/2398025.stm. Lipharoj kaj ilia aranĝo estas en Turkio grava simbolo de religiaj kaj politikaj vidpunktoj.

Dum iom da tempo Erdoğan laboris en privataj firmaoj kaj finis en 1981 ekonomian fakultaton de la Universitato Marmara.

 Referencoj 

Kategorio:Turkaj politikistoj
Kategorio:Turkaj urbestroj
Kategorio:Ĉefministroj de Turkio
Kategorio:Prezidantoj de Turkio
Kategorio:Nuntempaj ŝtatestroj
Kategorio:Aziaj islamistoj